(કપિલા શાહ દ્વારા) શિકાગોઃ ડીફર્ડ એકસન ફોરચાઇલ્‍ડહુડ એરાયલ્‍સ કે જે સમગ્ર અમેરીકામાં ડાકાના હૂલામણા નામથી ઓળખાય છે તે સમગ્ર પ્રોગ્રામ હાલમાં કાયદાની નાગચુડમાં એવો ફસામેલો છે કે તે અંગે ભીન્‍ન ભીન્‍ન કોર્ટમાં અલગ પ્રકારના ચુકાદાઓ આવેલ છે અને તાજેતરમાં જે ત્રણ કોર્ટોના ચુકાદાઓ આવેલ છે તેમાં આ પ્રોગ્રામને રદ કરી શકાય નહીં અને વોશીંગ્‍ટન ડી.સીના નામદાર ન્‍યાયાધીશ તો ડાકાના પ્રોગ્રામને અમેરીકાના પ્રમુખે ગયા વર્ષના સપ્‍ટેમ્‍બર માસમાં રદ કરતો જે વહીવટી હૂકમ બહાર પાડેલ હતો તેને રદ કરી ઓગષ્‍ટ માસની ૨૩મી તારીખ સુધીમાં જો હૂકમ સામે કોઇ કાર્યવાહી હાથ ન ધરવામાં આવે તો તેનો અમલ તે દિવસથી તુરતમાંજ શરૂ કરવાનો હૂકમ કરેલ છે આ અહેવાલ લખાઇ રહ્યો છે ત્‍યાં સુધીમાં અમેરીકાના પ્રમુખ ડોનાલ્‍ડ ટ્રમ્‍પના વહીવટી તંત્ર દ્વારા આ હૂકમ સાથે ઉપલી અદાલતની કોઇ પણ પ્રકારની કાર્યવાહી થઇ નથી માટે ઓગષ્‍ટ માસની ૨૩મી તારીખને ગુરૂવારથી આ ડાકાનો પ્રોગ્રામ રદ કરતો જે વહીવટી હૂકમ બહાર પડેલ તેને બાજુએ હડસેલી મુકીને ડાકાનો પ્રોગ્રામ કાર્યવંત બની જશે અને તેની સાથે સાથે આ પ્રોગ્રામ અંગે નવી અરજીઓ પણ સ્‍વીકારવામાં આવશે કારણકે નામદાર ન્‍યાયાધીશે તે મુજબનો નિર્દેશ પોતાના ચુકાદામાં કરેલ છે.